open-index/open-wikipedia-markdown huggingface dataset:
Vierendeelov nosník

thumb|Vierendeelov most v Grammene, Belgicko
**Vierendeelov nosník** je typ nosníka, ktorý je uložený tak, že netvorí trojuholníkové ale obdĺžnikové otvory. Tvorí tak rám, ktorý je schopný prenášať ohybový moment ako aj odpor. Je preto vhodný na prekonanie väčších rozponov. Pomenovaný je podľa Arthura Vierendeela.

## Charakteristika
Keďže vysoké nosníky sú obzvlášť účinné na prekonávanie veľkých rozponov, sú niekedy navrhnuté na celú výšku podlažia, tak že horný trám je súčasťou horného podlažia a spodný súčasťou spodného podlažia. Kvôli umiesteniu okien sa musia niekedy vynechať všetky, prípadne niektoré diagonálne trámy. Výsledný „nosník˝ je tak rad obdĺžnikov a ak by spoje boli kĺbové, skolaboval by. Avšak ak sú šmykové sily zúčastnené na spojoch medzi jednotlivými členmi a tie sú dosť tuhé, konštrukčná pevnosť je zachovaná.

V podstate ide o rám s pevnými kĺbmi, ktorý je schopný vzdorovať a prenášať ohybové momenty. Jeho hlavná výhoda spočíva v tom, že nemá žiadne diagonálne trámy a preto do priestoru obdĺžnikových otvorov je jednoduché osadiť okná a dvere.

Tento druh trámu sa volá **vierendeelov nosník**. Je pomenovaný podľa belgického stavebného inžiniera Arthura Vierendeela, ktorý tento dizajn vyvinul v roku 1896.

## Využitie
Použitie tohto konštrukčného princípu je bežné na chodníkoch, napríklad na letiskách. Dôvodom je skutočnosť, že výška využiteľná k rozpätiu znižuje sily a momenty v tráme a uľahčuje problém formovania spojov. Ďalšie použitie vierendeelovho princípu je v budovách (napríklad Trapanese House od Aldo Celoria, bývalé Svetové obchodné centrum v New Yorku). Dôvodom je jednoduché umiestňovanie otvorov. Vzhľadom na neekonomické využitie materiálov a náročný dizajn sa v súčasnosti zriedka používa pri návrhu mostov. Trámy, najmä vierendeelove, môžu byť použité aj vo vertikálnom smere (na odolávanie horizontálnych záťaží).

Použitím štandardných počítačových programov, analýza konštrukcie nie je zložitá. Výsledné kĺby sú však väčšinou veľmi mohutné na pohľad. Ale výhodou systému je, že umožňuje pre konštrukcie na výšku podlažia bez problémov umiestniť otvory. Je zrejmé, že vertikálne trámy sú v pozícií stĺpov.

## Externé odkazy
* Vierendelové mosty (v holandskom jazyku)

## Zdroje
* 
* Vierendelové nosníky (angličtina) 
* Del Savio, A.A. a kolektív: Structural modelling of Vierendeel beams with semi rigid joints.

Kategória:Konštrukcie v stavebníctve
Kategória:Eponymické termíny v architektúre
Prekliaty (House)

**Prekliaty** (anglicky: *Cursed*) je trinásta epizóda z prvej série seriálu Dr. House.

## Dej

Pacientom je 12-ročný Gabe, ktorý šiel po škole s kamarátmi do opusteného domu, kde s nimi veští budúcnosť. Bolo mu povedané, že do roka zomrie. Čoskoro má vysokú horúčku, vyrážku na ruke a skolabuje. Jeho rodičia sú rozvedení. Gabov otec Jeffrey, sponzor nemocnice, navrhuje leishmaniózu a filariózu, ale neposlúchajú ho. Gabe povie Chaseovi o prekliatí i o dome, kde bol. Chase sa tam ide pozrieť a chce nájsť príčinu choroby. Nájde tam starú plstenú izoláciu, v ktorej sú stopy antraxu. House ho lieči na otravu antraxom, ale dostane alergickú reakciu na antibiotiká. Chaseov otec, uznávaný reumatológ, sa domnieva, že príčinou ochorenia je sarkoidóza. Na Gabových častiach tela sa začínajú objavovať kožné lézie. Chase nechce s otcom hovoriť a vyčíta mu, že jeho a matku opustil, keď mal 15 rokov. House si všimne, že Chaseov otec je diétne jedlo, ktoré jedia ľudia s rakovinou a že pod krkom má navádzací bod pre ožarovanie. Ten mu povie, že má štvrté štádium rakoviny pľúc. Wilson Houseovi povie, že mu zostávajú zhruba tri mesiace života. Potom čo všetkny možné teórie skrachovali si House spomenul, že Gabov otec hovoril o leishmanióze a filariáze, ktoré sú typické pre juhovýchodnú Áziu. Jeffrey prizná, že bol dva roky v Indii, kde prišiel o všetky svoje peniaze hľadaním guru v Ašrame. Jeffrey má problémy s rukou. Housea napadne ochorenie leprou a nakoniec chlapca zachráni.

Ku koncu epizódy sa Chase lúči na letisku s otcom a sľubuje mu, že za ním najbližšiu jeseň priletí. Netuší však, že je to naposledy, čo ho vidí.

## Diagnózy
* **Zlé diagnózy:** lymská borelióza, sarkoidóza, problém s autoimunitou, mnohopočetná neurofibromatóza
* **Správna diagnóza:** Antrax a lepra

## Pozri aj
* Lymská borelióza
* Antrax
* Lepra

## Iné projekty
 

## Externé odkazy
* DrHouse.cz - Prokletý 
* HouseMD.serial4u.cz  - 1x13 Cursed

## Zdroj

Kategória:Epizódy 1. série seriálu Dr. House
Tanja Poutiainenová

**Tanja Poutiainenová** (* 6. apríl 1980, Rovaniemi, Fínsko) je fínska lyžiarka. Svoje prvé preteky vo Svetovom pohári vyhrala 28. februára 2004. Celkovo vyhrala osem pretekov Svetového pohára. Špecializuje sa najmä na točivé disciplíny, slalom a obrovský slalom. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* Oficiálne stránky   

Kategória:Fínski alpskí lyžiari
Kategória:Osobnosti z Rovaniemi
Divadlo Atrapa

**Divadlo Atrapa** je ochotnícky divadelný súbor so sídlom v budove Galérie Umelka v Bratislave. Zakladateľom a riaditeľom je Jakub Lazarčík.  

## Autorské inscenácie
Divadlo Atrapa doteraz uviedlo tieto inscenácie:
* Prvé predstavenie (2007)
* This Is Who I Chose To Be (2009)
* O Mačičke v klobúčiku a čižmičkách (2009)
* Pavúk (2010)
* Princezná so zlatou hviezdou na čele (2010)
* Na verande je dobre (2010)
* Rozprávka o Jasietke (2011)
* PR0J3KT KAL1BR1UM (2011)
* Mama Elektrolux Z-117 (2012)
* Potraviny Pokrok (2014)
* Ona (2015)
* Ako si vytvoriť úspešný deň (Kurz pre začiatočníkov) (2016)
* 2 hodiny navyše (2018)

## Ďalšie aktivity

* účasť na podujatí Noc divadiel (2014, 2015, 2016, 2018)
* účasť na performancii Papierovanie (2018) umelkyne Maje Štefančíkovej
* účasť na performancii Prchavé súsošie (2019) umelkyne Maje Štefančíkovej

## Externé odkazy
* Oficiálna stránka Divadla Atrapa 
* FB page 
* Youtube 

Kategória:Divadlá na Slovensku
Kategória:Spolky
Terézváros

**Terézváros** môže byť:
* súčasný obvod mesta Budapešť, pozri VI. obvod (Budapešť)
* historický maďarský názov bratislavského obvodu, pozri Mesto Márie Terézie
Eldar Rønning

**Eldar Rønning** (* 11. jún 1982, Levanger, Nórsko) je nórsky profesionálny bežec na lyžiach. Špecializuje sa najmä na šprinty, z ktorého má aj jednu z dvoch medailí z majstrovstiev sveta v severskom lyžovaní.

## Externé odkazy
* 
* oficiálne stránky  

Kategória:Narodenia v 1982
Kategória:Nórski bežci na lyžiach
Axel Teichmann

**Axel Teichmann** (* 14. júl 1979, Ebersdorf, Nemecko) je nemecký bežec na lyžiach. Je držiteľom šiestich medailí, z toho dvoch zlatých, z majstrovstiev sveta.

## Externé odkazy

Kategória:Narodenia v 1979
Kategória:Nemeckí bežci na lyžiach
Tor Arne Hetland

**Tor Arne Hetland** (* 12. január 1974, Stavanger, Nórsko) je profesionálny nórsky bežec na lyžiach. Je držiteľom dvoch olympijských medailí a piatich z majstrovstiev sveta

## Externé odkazy

Kategória:Narodenia v 1974
Kategória:Nórski bežci na lyžiach
Kategória:Osobnosti zo Stavangeru
Cestný beh

**Cestný beh** je druh behu na pevnom povrchu, väčšinou známej cestnej komunikácii (na rozdiel od traťových a cezpoľných behov). Tie majú zvyčajne dĺžku 5 a viac kilometrov (polmaratón, maratón) a súťaží na nich veľké množstvo bežcov, ale aj vozíčkarov alebo korčuliarov. Cestné behy behy sú súčasťou cestných podujatí, známych ako cestné preteky. 

Cestné behy ponúkajú neobmedzené možností, čo sa týka povrchov, jednotlivých tratí a v neposlednom rade aj vzdialenosti a zapojenia rôznych skupín. 

Telesná kondícia a schopnosť tela dobre využiť kyslík je dôležitá pri prekonávaní veľkých vzdialeností. Kondícia je schopnosť tela udržiavať určitú výkonnosť, kedy nie je dostatočné množstvo kyslíku pre svaly. Je dôležitá tak pri prekonávaní kopcov ako aj pri záverečnom šprinte. 

Nárazy pri behu na cestách sú pre nohy viac zaťažujúce. Je vhodné vystriedať po čase tento tvrdý povrch za spevnenú lesnú cestu či trávu, čo pomôže kolenám aj spodnej časti chrbta. Pomáha to kompenzovať stres vzniknutý tvrdým povrchom. Prináša to tiež zmenšenie napätia Achilovej šlachy.

Kategória:Beh
Hrubý Rohozec

thumb|Zámok Hrubý Rohozec
**Hrubý Rohozec** je štátny zámok a národná kultúrna pamiatka Českej republiky, ktorá leží v na juhovýchode Libereckého kraja a severozápadnom okraji mesta Turnov.

## Zaujímavosti
Počas okupácie umiestnili nacisti do zámku dôležitý archív. V roku 1946 sa začali písomnosti prevážať do Prahy. V tejto dobe sa tam stala kuriózna udalosť. Po bleskozvode sa do zámku vyšplhal nejaký zlodej a na tri týždne si tam vybudoval nedobytnú pevnosť. V noci chodil do okolitých dedín kradnúť jedlo, hydinu a zeleninu. Začalo sa povrávať, že na zámku sú „wehrwolfowia“, ako sa vtedy označovali nacistickí záškodníci, ktorí mali napriek Hitlerovej porážke naďalej páchať sabotáže. Zámok následne obkľúčila jednotka SNB posilnená vojenským oddielom, pretože nikto nevedel o koľkých záškodníkov ide. Lupič sa totižto obliekal do historických úborov zo zámockých zbierok a takto podchvíľou strieľal z pištole i kuše z viacerých zámockých okien, takže to vyzeralo, že zámok obsadila mnohopočetná skupina. Boli nasadené automatické zbrane, zlodej bol pri súboji zranený a následne sa zastrelil v knižnici. Na kúsku papiera zanechal po sebe odkaz: "Nikdy ma nedostanete živého. POMSTITEĽ."

4. novembra 1967 bola sa do zámku vlámal neznámy páchateľ a odcudzil viacero historických predmetov. Táto krádež nebola dodnes objasnená.

## Referencie

Kategória:Hrady a zámky v Libereckom kraji
Kategória:Neogotické stavby v Česku
Kategória:Národné kultúrne pamiatky v Libereckom kraji
Princíp jednoduchosti

**Princíp jednoduchosti** hovorí, že veci majú byť tak jednoduché ako sa dá.

Veľmi známe vyjadrenie tohoto princípu je anglický akronym **KISS**. Ten sa vysvetľuje niekoľkými spôsobmi -- najčastejšie ako *Keep It Simple, Stupid* (tj. „udržuj to jednoduché, hlupák“), ale napríklad aj slušnejšie ako *Keep It Short and Simple* („udržuj to stručné a jednoduché“). Tradične sa vyskytuje v oblasti počítačov, ale dnes je možné sa s ním stretnúť aj v iných oboroch.

Tento princíp je užitočný všade tam, kde dochádza k vytváraniu rozsiahlych štruktúr a diel. Cieľom je vyhnúť sa neúčelnej zložitosti, napr. pri vývoji softvéru, konštruovaní strojov, plánovaní a riadení projektov a organizácií, písaní kníh, apod.

## Princíp jednoduchosti vo vede
Vo vede tento princíp vyjadrujú Occamova britva a zásada Alberta Einsteina že "všetko má byť tak jednoduché ako je možné, ale nie jednoduchšie"

## Princíp jednoduchosti v technike
Oblasť techniky, ktorá je životne závislá na tomto princípe je letectvo. Známy je citát letca-spisovateľa Antoine de Saint-Exupéryho: "Dokonalosť nie je dosiahnutá vtedy keď nie je čo pridať, ale vtedy keď nie je čo odobrať".

## Opak princípu jednoduchosti
Prejavom zanedbania tohoto princípu je Vkrádanie sa pravidiel a Vkrádanie (projektový manažment).

## Referencie

Kategória:Veda
Instruction creep

**Instruction creep** (doslova "plazenie (sa)/roztekanie príkazov") je situácia, keď pravidlá (pokyny, postupy, zákony) časom naberajú na počte a rozsahu do takej miery, že sa táto situácia stáva nezvládnuteľnou. To môže podkopať úspech veľkých organizácií. Situácia je spôsobená ignorovaním princípu jednoduchosti a výsledkom sú nadmieru zložité pravidlá, ktoré sú často nesprávne pochopené a dodržiavané s veľkou neochotou, alebo úplne ignorované.

Za instruction creep je základný chybný predpoklad, že ľudia čítajú pravidlá s rovnakou pozornosťou a porozumením, bez ohľadu na ich rozsah a zložitosť. Druhotným výsledkom je vznik množstva pravidiel majúcich charakter nariadenia, bez ohľadu na možnosť konsenzu alebo spolupráce. To vzbudzuje antipatie u ostatných.

Instruction creep je častým javom v zložitých organizáciách, kde sú pravidlá a postupy vytvárané rôznymi skupinami ľudí meniacimi sa počas dlhého obdobia. Neustála obmena v týchto skupinách často vedie k tomu, že pravidlá sa pridávajú a menia namiesto toho aby sa zjednodušovali a zosúlaďovali. To má za následok značné opakovanie informácií v pokynoch, na úkor zrozumiteľnosti a jednoznačnosti.

Príkladom instruction creep je zavádzanie pravidiel ktorých zmyslom je: "Nesmiete urobiť tú očividnú hlúposť, ktorú včera spravil X".

## Pozri aj
* creep (projektový manažment) – trieda podobných javov

Kategória:Manažment
Ján Mráz (maliar)

**Ján Mráz** (* 17. február 1935, Ružomberok – † 10. február 2025, Mníchov, Nemecko) bol slovenský akademický maliar, grafik a publicista.

Na gymnázium chodil v rodnom Ružomberku, dokončil štúdium na Vyššej pedagogickej škole (smer výtvarná výchova – slovenský jazyk) a na Vysokej škole výtvarných umení v Bratislave (odbor maľba a grafika u prof. Vincenta Hložníka). V rokoch 1963 až 1968 bol na voľnej nohe ako slobodný umelec. 

V roku 1968 odišiel do Mníchova, kde žil do svojej smrti. Najprv pracoval ako reklamný grafik, neskôr na ilustrácii detských kníh (hlavne pre japonské vydavateľstvá, napr. GAKKEN), vo voľnej grafike a venoval sa maľbe. Ťažiskom posledných rokov bola portrétová maľba. Vystavoval svoje práce v Mníchove, Hamburgu a Berlíne (Nemecko), v Berne, v Lausanne a Zürichu (Švajčiarsko), vo Francúzsku, Taliansku, USA, Kanade a Japonsku. Na Slovensku mal výstavu v Bratislave, v Dome zahraničných Slovákov, ktorú otvoril vtedajší prezident Slovenskej Republiky Rudolf Schuster, v rodnom meste v Liptovskom múzeu, vystavoval tiež v Matici Slovenskej a v Slovenskom komornom divadle.
Písal do Horizontu, do RFE, do Neuer Zürcher Zeitung, Abendzeitung (Mníchov), po roku 1989 do Národnej obrody, Verbumu, Národných novín a Katolíckych novín, v roku 2008 vydal svoje spomienky.

## Referencie

## Literatúra
* Jano Mráz: Spomienky ružomberského maliara, 2008, Ružomberok, Edícia Knižnica Rozhľadov po kultúre a umení, ISBN 978-80-89253-23-4

## Externé odkazy
* 
* Blog site by Jano Mraz (jeho synovec)
* Portrét Prof. PhDr. Antona Štefáneka od Jána Mráza 
* Nemecko – Za slovenskou gotikou, s linkom Hovorí Ján Mráz

Kategória:Osobnosti z Ružomberka
Kategória:Slovenskí maliari
Kategória:Slovenskí grafici
Kategória:Slovenskí ilustrátori
Kategória:Slovenskí publicisti
Kategória:Absolventi Vysokej školy výtvarných umení v Bratislave
Mut

**Mut** môže byť:
* egyptská bohyňa, pozri Mut (egyptská bohyňa)
* mesto v Turecku, pozri Mut (Turecko)
* nemecký časopis, pozri Mut (časopis)

**MUT** môže byť:
* Mensch, Umwelt, Tier e.V.
Čierne a biele kruhy

***Čierne a biele kruhy*** je posmrtne vydaná zbierka noviel slovenského prozaika Rudolfa Jašíka, ktorá bola prvýkrát vydaná v roku 1961.

Obsahuje novely:
* *Mŕtve oči*
* *Čas medených tvárí*
* *Popolavá vrana*
* *Mesiac na vode*
* *Traja pútnici*

## Referencie

Kategória:Rudolf Jašík
Kategória:Knihy z 1961
Kategória:Slovenské knihy
Mŕtvi nespievajú

***Mŕtvi nespievajú*** je trilógia, slovenského prozaika, básnika a publicistu Rudolfa Jašíka, ktorú však už nestihol dokončiť. Zavŕšenie jeho tvorby s témou protifašistického odboja. Kniha vyšla v roku 1961.

## Kapitoly
;I. diel

* *Zlodeji*
* *Otcovia*
* *Deti*
* *Muži a fosfor*
* *Mlčanliví*
* *Pošmúrne ráno*
* *Ritterkruez*
* *Rozdelené mesto*
* *Raz vstanem z mŕtvych*
* *Útočí štrafkompánia*
* *V zemi nikoho*
* *Defilé*
* *Bubny*
* *Mŕtvi nespievajú*
* *Ďaleké i blízke*
* *Veliteľ železnej roty*

;II. diel

* *Šialená*
* *Zamrežované nebo*
* *Nedotknuteľný*
* *Šťastný človek*
* *Boh sa rád pomstí*
* *Muži sa prebudili*
* *Muži v čiernom*
* *Mesto leží pod nohami*

## Referencie

Kategória:Rudolf Jašík
Kategória:Slovenské knihy
Kategória:Knihy z 1961
Kategória:Knihy o druhej svetovej vojne
Námestie svätej Alžbety

***Námestie svätej Alžbety*** je slovenský román z vojnového obdobia 2. svetovej vojny. Dielo slovenského básnika, publicistu a prozaika Rudolfa Jašíka vyšlo prvýkrát v roku 1958.

## Dej románu

### Úvod
V úvode románu je odtlačené nasledovné motto: *Láska je nesmrteľná. Neumiera. Ona len ide do hrobu.*

### Obsah
Román vydáva svedectvo o tom, ako Rudolf Jašík vnímal pomery v Nitre, v meste pod viničným vrchom, a rozpráva príbeh o láske chudobného chlapca z predmestia k mladému židovskému dievčaťu, ktoré zahynie, ako zahynuli státisíce ďalších – guľkou nemeckého fašistu. V príbehu Igora a Evy nachádzame paralelu s príbehom o Rómeovi a Júlii, Tristanovi a Izolde, Petrovi a Lucii, príbehu veľkej lásky, ktorá stroskotá na zlobe sveta. Jašík videl problematiku tzv. židovskej otázky v širších súvislostiach. Postavy diela odkrývajú svoje charaktery, aby predstavovali mozaiku typov, určených svojím sociálnym postavením.

Pre Igora je táto tzv. židovská otázka nezmyslom. Žltý Dodo, demoralizovaný živel z podsvetia, sa spája s tajomníkom HSĽS, aby obaja profitovali na židovskom utrpení. Tajomník strany vo veľkom štýle a Dodo za judášsky groš. Tajomník HSĽS ako plukovník Hlinkovej gardy povýši na poručíka holiča Flórika z Námestia svätej Alžbety, kde Flórik predtým strihal Židov. Aj Flórik pochopí svoje postavenie a bohatne na utrpení. Nadporučík Haso, zástupca tajomníka HSĽS, je ideovým ľudákom. Tajomník HSĽS o svojich podriadených nemá vysokú mienku, podľa hesla: *„ale hlupákov potrebujeme, bez nich by nebolo nášho šťastia“*, čím vystihuje stavbu vtedajšej ľudáckej moci. V pomere k židovskej problematike vidieť súvis medzi ekonomikou a politikou. Tajomník a jeho pomocníci sú pripravení zbohatnúť i za cenu zločinu. Proti týmto charakterom autor stavia čistý charakter chudobného chlapca z periférie, jeho nezištné city voči židovskému dievčaťu, jeho vzťah k povozníkom Maximu a Samkovi, k chudobným obyvateľom židovského pôvodu z Námestia svätej Alžbety, z miesta jeho najšťastnejších chvíľ, strávených v starej veži. Komunista Maguš rozpozná problematiku židovskej otázky a predpovedá, že po Židoch prídu na rad aj ďalší obyvatelia. V Magušových slovách sa demaskuje krátkozrakosť a bezcitnosť meštiackeho individualizmu a jeho antihumanizmus.

Prostredníctvom Igora sa autor búri proti fatalizmu, ktorým mnohí prenasledovaní Židia reagovali. Ukazuje sa to na osudoch povozníkov Maxiho a Samka, ktorí aj s rodinami spáchajú samovraždu. Aj to je formou protestu, odmietnutie fatalistickej poslušnosti. Igorovou vzburou sa stáva vražda Flórika, ktorý je preňho bezprostredný pôvod vlastného utrpenia – je začiatkom uvedomovacieho procesu k pochopeniu sociálnych príčin osobného nešťastia.

## Film
Prepis románu tvoril scenár, podľa ktorého bol v roku 1965 nakrútený film *[[Námestie svätej Alžbety (film)|Námestie svätej Alžbety]]*.

## Referencie

Kategória:Rudolf Jašík
Kategória:Knihy z 1958
Kategória:Romány o druhej svetovej vojne
Kategória:Slovenské knihy
Adenský záliv

thumb|Adenský záliv
thumb|Mapa z roku 1860
**Adenský záliv** () je záliv, ktorý je súčasťou Arabského mora v Indickom oceáne medzi Jemenom na južnom pobreží Arabského polostrova v Ázii a Somálskom v Afrike na Africkom rohu. 
Na severozápade je spojený s Červeným morom prielivom Báb el-Mandeb.

Je dlhý 900 a široký 300 km, maximálna hĺbka presahuje 4500 m.

Je to dôležitá a historická námorná cesta do a z Perzského zálivu a Indického oceánu. Žije tu mnoho druhov rýb, koralov a iných druhov živočíchov. Hlavné prístavy sú Aden v Jemene, Berbera a Bosaso (v Somálsku). Dôležitým prístavom bol aj jemenský Crater.

Patrí medzi hlavné svetové oblasti novodobého pirátstva, preto je tu plavba nebezpečná. V minulosti sa tu stalo mnoho konfliktov, napríklad bombový útok na loď USS Cole v roku 2000.

## Referencie

## Iné projekty

## Zdroj

Kategória:Arabské more
Surimi

right|thumb|Produkty vyrobené zo surimi

**Surimi** (jap. 擂り身) je potravinársky produkt, ktorý sa vyrába na imitáciu krabieho mäsa, mäsa z morských rakov alebo podobných živočíchov. Vyrába sa obyčajne z bielo zafarbeného rybieho mäsa, napríklad z tresky, ktoré je rozdrvené a pridávajú sa do neho farebné prísady a vzory.

Surimi je populárne v ázijských krajinách a je k dispozícii v rôznych tvaroch a farbách. Najznámejšia forma v západných krajinách je imitácia krabích končatín.

## Iné projekty

Kategória:Potraviny
Faktúra (architektúra)

**Faktúra** je termín označujúci charakteristický rys umeleckého diela, dané prostriedky a spôsoby jeho spracovania, súčasť faktúry je napríklad tiež umelecký rukopis a duktus.

Podanie jemnej štruktúry, zvrásnenia, pórov a výstupkov povrchu predmetov, umožňujúce vnímať ich materiálny charakter.

## Zdroje
* S. Šaling, M. Ivanová-Šalingová, Z. Maníkova, *[[Veľký slovník cudzích slov]]*, 1997. ISBN 80-967524-0-5.
* R. Trojan, B. Mráz, *Malý slovník výtvarného umění*, ISBN 80-04-22338-9.
* J.Baleka, *Výtvarné umení*, ISBN 80-200-0609-5.

Kategória:Architektonická terminológia
Želivského (stanica pražského metra)

**Želivského** je jedna zo staníc pražského metra. Nachádza sa na linke A pod Vinohradskou ulicou, neďaleko Olšanských hřbitovov. Bola otvorená 22. decembra 1980 na úseku II.A. Je pomenovaná podľa Jana Želivského.

## Charakteristika stanice
Stanica je razená, pilierová, trojlodná so skrátenou strednou loďou a s 10 pármi prestupov na nástupište. Je dlhá , z toho nástupište je . Ako obklad stanice sú použité hliníkové eloxované výlisky v hnedožltej farbe. Stanica má jeden vestibul pod Vinohradskou třídou,  pod povrchom. Vestibul je s ulicou spojený tromi výstupmi s eskalátormi a s nástupišťom dlhým eskalátorovým tunelom. Za stanicou sa nachádzali dve odstavné a jedna obratová koľaj, umožňujúca ukončenie celej trasy. Prerazením tunelov za odstavnými koľajami došlo k predĺženiu trasy do stanice Strašnická. Obratová koľaj sa v súčasnej dobe používa k obratom alebo deponovanie súprav napr. pri mimoriadnych udalostiach (chyba na súprave a pod.) Výstavba stanice v roku 1980 stála 308 miliónov Kčs. Stanica zatiaľ neprešla rekonštrukciou a je poslednou ukážkou pôvodnej architektúry trasy AI resp. AII.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Vinohrady
Kategória:Žižkov
Kategória:Architektúra z 1980
Ultramaratón

**Ultramaratón** sa nazýva každé bežecké podujatie, dlhšie než tradičných 42,195 km (26,2188 míľ)

Existujú dva základné typy ultramaratónskych podujatí: tie, ktoré sú určené vopred danou vzdialenosťou a tie, ktoré sú ohraničené časom( víťazom sa stáva ten, kto za daný čas prekoná najväčšiu vzdialenosť). Najbežnejšími vzdialenosťami sú 50 a 100 míľ, či 50 alebo 100 km. ďalšími sú: 
dvojmaratóny, 24-hodinové preteky, viacdňové preteky na 1000 míľ ale aj dlhšie. Ich štruktúra je rôzna. Počnúc krúžením na 400-metrových okruhoch, niekedy aj kratších (indoor maratóny), cez cestných či terénnych behov po kontrólnych stanovištiach až po cezpoľné orientačné behy. Veľké množstvo ultramaratónov, hlavne preteky v teréne sú charakteristické nepredvídateľnými prekážkami, či už ide o nepriaznivé počasie, veľké výškové rozdiely a nespevnený povrch. 

**Ultramaratóny **sa zvyčajne bežia po spevnených cestách. Tie, ktoré sa behajú po turistických chodníkoch či bahnistých horských či lesných chodníkoch sa nazývajú aj Ultra trail. Zvyčajne sú každých 5 alebo 15 km zabezpečené stanmi prvej pomoci a prístreškami, kde si pretekári môžu doplniť jedlo, tekutiny alebo dať si krátku pauzu. Na Slovensku, Česku a Európe je stále viac ultra trail pretekov ako napríklad:Lazová 100 (105 km / 2900m), Krakonošova 100 (100 km / 4000m), Pražská 100, Trnavská 100 (92 km / 2700m), Stovka Považím (130 km / 7000m). 

Preteky s časovým limitom v rozmedzí od 6, 12 až po 24 hodín, či 3 až 6 dňové behy sa bežia najmä po uzavretých okruhoch, často kratších než jedna míľa (kilometer).

Medzinárodná asociácia ultramaratóncov (*IAU*) organizuje svetové šampionáty rôznych vzdialeností a trvaní (50km, 100km, 24 a 48 hodín). Tieto podujatia sú zastrešované tiež Medzinárodnou atletickou federáciou (*IAAF*), čo je svetový riadiaci orgán atletických disciplín. Veľa krajín má svoju vlastnú ultramaratónsku organizáciu, často súčasť národnej atletickej organizácie, alebo aspoň ňou dotovaná. Svetové rekordy, či už vzdialenosti alebo časy sú zaznamenané Medzinárodnou atletickou asociáciou (IAU).

## Referencie

## Externé odkazy
* Ultra trail a ultramaratón  

Kategória:Beh
Svadba čertov

***Svadba čertov*** je štúdiový album skupiny Money Factor, ktorý v roku 1992 vydalo hudobné vydavateľstvo Tommü Records. Tento album je jediný, ktorý so skupinou naspieval Dodo Dubán.

V roku 2004 vydalo vydavateľstvo Forza Music reedíciu tohto albumu s názvom ***Svadba čertov (Spomienka na Doda)***.

## Zoznam skladieb
### Edícia z r. 1992
# „Zostrel ma prvou ranou“ - 3:34 
# „Mr. Coverdale“ - 4:54 
# „Rock´a´Roll“ - 3:49 
# „Čas, keď sa hrá fér“ - 4:59 
# „Každý by chcel odísť“ - 3:17 
# „Vráť trochu lásky medzi nás“ - 4:00 
# „Mám rád devy, čo sú heavy“ - 4:18 
# „Duch“ - 3:48 
# „Pár posledných dní“ - 4:48 
# „Svatba čertov“ - 4:54 
# „Kam zmizol jej smiech“ - 4:40 
# „Rev tigrov v súmraku“ - 4:58 

### Reedícia z r. 2004
# „Zostrel ma prvou ranou“ - (Money Factor / Peter Uličný) - 3:35
# „Mr. Coverdale“ - (Money Factor / Peter Uličný) - 4:56
# „Rock'N'Roll“ - (Money Factor / Daniel Hevier) - 3:51
# „Čas, keď hrá sa fér“ - (Money Factor / Jozef Urban) - 5:01
# „Každý by chcel odísť“ - (Money Factor / Daniel Hevier) - 3:20
# „Vráť trochu lásky medzi nás“ - (Money Factor / Jozef Urban) - 4:02
# „Mám rád devy, čo sú heavy“ - (Money Factor / Peter Uličný) - 4:20
# „Duch“ - (Money Factor / Jozef Urban) - 3:50
# „Pár posledných dní“ - (Money Factor / Daniel Hevier) - 4:50
# „Svadba čertov“ - (Money Factor / Peter Uličný) - 4:56
# „Kam zmizol jej smiech?“ - (Money Factor / Jozef Urban) - 4:43
# „Rev tigrov v súmraku“ - (Money Factor / Daniel Hevier) - 5:00

#### Bonusy
*13. „Across The Way“ (demo 2002) - (Dodo Dubán / John Dale) - 4:27
*14. „Never See Five“ (demo 2002) - (Dodo Dubán, Karol Radvanský / John Dale) - 3:09
*15. „Búrka psychózy“ (demo 1999) - (Dodo Dubán, Zsolt Csókás, Karol Radvanský / Vojtech Scherhaufer) - 4:26
*16. „Rage“ - (Zsolt Csókás, Jozef Šebo / Karol Radvanský) - 4:25

#### Extra bonus
*17. „Vráť trochu lásky medzi nás 2003“ (G8 - 2003) - (Money Factor / Jozef Urban) - 4:12  - (G8, spev: Igor Timko, Vratko Rohoň, Peter "Kuko" Hrivňák, Miko Hladký, Robo Papp, Rasťo Kopina, Mário „Kuly“ Kollár, Martin Máček)

## Zostava
* Dodo Dubán - spev (okrem skladby „Duch“), sprievodná gitara, vokály
* Zsolt Csokas - basa, vokály, spev („Rock'n'Roll“, „Čas, keď sa hrá fér“, „Duch“)
* Karol Radvanský - sólová gitara, vokály
* Tibor Fazekaš - bicie

### Hostia
* Peci Uherčík - gitara („Čas, keď sa hrá fér“, „Vráť trochu lásky medzi nás“)
* Vašo Patejdl - klávesy („Vráť trochu lásky medzi nás“, „Kam zmizol jej smiech?“

Kategória:Debutové albumy
Kategória:Hudobné albumy z 1992
Kategória:Hudobné albumy z 2004
Kategória:Albumy skupiny Money Factor
Atletická asociácia malých štátov Európy

thumb|Členské štáty športovej asociácie malých štátov Európy

**Atletická asociácia malých štátov Európy** (, skrátene **AASSE**) je asociácia reprezentujúcia záujmy atlétov malých krajín Európy. Vytvorená bola na základe návrhu Cyprusu, Islandu, Lichtenštajnska a Luxemburska na kongrese Medzinárodnej atletickej federácie v Barcelone roku 1989.

Oficiálne založená bola v roku 1994 na zasadnutí Európskej atletickej federácie (EAA) v Benátkach v prítomnosti presidenta EAA Carla-Olafa Homena. Zmluva o vytvorení bola podpísaná predstaviteľmi Andorry, Cyprusu, Cyprusu, Islandu, Lichtenštajnska Luxemburska Malty a San Marína.

Asociácia akceptuje len štáty s celkovým počtom obyvateľov do jedného milióna. Momentálne sú všetky štáty plniace toto kritérium v tejto asociácii s výnimkou Vatikánu.

## Súčasní členovia

## Podujatia
Atletická asociácia malých štátov Európy každoročne organizuje Hry malých štátov Európy, na ktorých sa zúčastňujú členské štáty AASSE vo viacerých športoch. Tiež štartuje ako kombinovaný tím na Európskom pohári v atletike. 

## Referencie


## Externé odkazy
* oficiálna stránka AASSE   

## Zdroj

Kategória:Atletické organizácie
Kategória:Európske športové organizácie
Kategória:Organizácie založené v 1994
Eurokalkulačka

thumb|Slovenská eurokalkulačka

**Eurokalkulačka** je jednoduchá kalkulačka, ktorá bola uvedená v krajinách eurozóny pri príležitosti zavedenia eura. Je to klasická kalkulačka so základnými počtovými úkonmi a navyše obsahuje funkciu na priamy prevod zaniknutej meny na euro a naopak. Používa sa predovšetkým v prvých mesiacoch potom, ako daná krajina zavedie euro.

right|thumb|Nemecká eurokalkulačka

Kategória:Euro
Hry malých štátov Európy 2007

**Hry malých štátov Európy v roku 2007** boli 12. Hrami malých štátov Európy. Uskutočnili sa v Monaku od 4. júna do 9. júna 2007. Hry oficiálne otvoril monacký kráľ Albert II.

## Športy

## Medailová bilancia

## Športoviská
* Stade Louis II - atletika, basketbal, plávanie, stolný tenis
* Strelecká hala Rainera III - športová streľba
* The Canton Hall - gymnastika
* The Moneghetti sports complex - volejbal
* Annonciade Gymnázium - džudo
* Monte Carlo country club - tenis
* Pláž Larvotto - plážový volejbal
* Monacký záliv - jachting
* Rocher boules club - bowls

## Externé odkazy
* Oficiálna stránka Hier malých štátov Európy 2007 

Kategória:Hry malých štátov Európy
Hry malých štátov Európy

náhľad|Krajiny, ktoré sa zúčastňujú Hier malých štátov Európy
**Hry malých štátov Európy** (, skrátene *GSSE*) je multišportové podujatie organizované národnými olympijskými výbormi malých štátov Európy v dvojročnom cykle od roku 1985.

## Zúčastnené krajiny
Hier malých štátov Európy sa zúčastňujú všetky členské krajiny Atletickej asociácie malých štátov Európy (AASSE). V roku 2006 sa členom Atletickej asociácie malých štátov Európy stala Čierna Hora, no napriek tomu neposlala svojich športovcov na Hry malých štátov Európy v roku 2007, ktoré sa uskutočnili v Monaku.

## História hier

## Športy
Na Hrách malých štátov Európy v roku 2007 sa súťažilo v nasledovných 12 športoch:

* Atletika
* Basketbal
* Bowls
* Džudo
* Gymnastika
* Jachting

* Plávanie
* Plážový volejbal
* Stolný tenis
* Športová streľba
* Tenis
* Volejbal

Na niektorých predchádzajúcich hrách sa športovalo aj v boccii, cyklistike a squashi.

## Referencie


## Externé odkazy
* Oficiálna stránka AASSE   
* Oficiálna stránka Hier malých štátov Európy 2007   
* Oficiálna stránka Hier malých štátov Európy 2009   


Kategória:Multi-športové podujatia
Kategória:Športové súťaže v Európe
Ivan Bajo

Doc. PhDr. **Ivan Bajo**, CSc. (* 25. november 1935, Bratislava – † 15. júl 2022) bol slovenský vysokoškolský pedagóg, horolezec, publicista a ilustrátor.

## Lezecké výkony
Trnavský horolezec, ktorý začínal ako tramp a skaut, na penzii turista. Vo Vysokých Tatrách má 410 výstupov, z toho vyše 100 v zime, 6 prvovýstupov ako direttissima SZ stenou Prostredného hrotu či prvé zimné priestupy troch ciest na Javorový štít. V Alpách napr. Welzenbachova c. na Grossglockner a Wiessbachhorn, Laserzwand v r. 1964 a 1968. Na Kaukaze Adyl-su, Záp. Šcheľda sev. stenou.

Majster športu, dostal Zlatý odznak IAMESu.

## Publicistika a kreslenie
Vedúci autor Učebných textov pre cvičiteľov horolezectva, spoluautor Previsnutej Revue 1971, autor metodických aj beletristických článkov, stoviek karikatúr a kreslených vtipov. Jeho humoristické dielo „Smiech na lane“ malo mimoriadny úspech aj u nehorolezeckej verejnosti, dočkalo sa ďalšieho doplneného vydania v r. 2007 a prekladu do poľštiny.

## Referencie

## Publikácie
* I. Bajo: *Smiech na lane*, 1977.

## Externé odkazy
* Bajo: nielen horlezec – text k 80. jubileu v časopise *Horolezec* (2016)
* 4 ukážky zo Smiechu na lane

Kategória:Slovenskí horolezci
Kategória:Slovenskí publicisti
Kategória:Slovenskí karikaturisti
Kategória:Slovenskí kresliari komiksov
Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Pedagogickej fakulte Univerzity Komenského v Bratislave
Kategória:Absolventi Pedagogickej fakulty Univerzity Komenského v Bratislave
Kategória:Slovenskí športoví funkcionári
Kategória:Slovenskí skauti
Vstrekovanie paliva

thumb|right|Radové vstrekovacie čerpadlo vznetového motora
thumb|right|Vstrekovač prúdového leteckého motora
**Vstrekovanie paliva** je spôsob prípravy zmesi paliva so vzduchom pre spaľovacie motory. Spočíva v streknutí paliva cez malý otvor - dýzu vstrekovača do priestoru motora: nasávacieho potrubia, nasávacieho kanálu, komôrky, valca, alebo spaľovacej komory. Palivo pred dýzou je stlačené na výrazne vyšší tlak, ako je tlak v priestore do ktorého sa vstrekuje. Následkom toho a malého rozmeru dýzy sa palivo počas vstreku rozpráši na jemné častice, čo urýchľuje tvorbu spaľovacej zmesi. 

V starších aplikáciách najmä pre vznetové motory sa využívalo pneumatické vstrekovanie, pri ktorom bolo palivo s nezvýšeným tlakom do spaľovacieho priestoru dopravované cez dýzu prostredníctvom prúdu stlačeného vzduchu.

Vstrekovanie paliva zabezpečuje vstrekovacie zariadenie, ktoré sa obvykle skladá z nasledovných častí: palivová nádrž, dopravné čerpadlo, čističe paliva, vstrekovacie čerpadlo, vstrekovač a potrebné spojovacie potrubie. Niektoré súčasti nemusia byť v konkrétnom riešení zastúpené, resp. môžu byť pridané iné súčasti.
 
## Rozdelenie
Podľa typu motora a koncepcie vstrekovania je potrebné pre osobitosti konštrukcie a podmienok práce rozlišovať:
* vstrekovanie ľahkoodpariteľných palív pre zážihový motor:
** systém nepriameho vstrekovania paliva
** systém priameho vstrekovania paliva (zážihový motor s priamym vstrekom)
* pre vznetové motory:
**  vstrekovanie komprimovaného plynného paliva 
**  vstrekovanie kvapalného paliva (nafty)
*** v tejto skupine špecificky riešenie Common rail - systém vysokotlakého vstrekovania s tlakovým zásobníkom 
** vstrekovanie zapaľovacieho paliva do pripravenej zmesi pri dvojpalivových motoroch 
* vstrekovanie paliva pre spaľovacie turbíny

Kategória:Systémy prípravy zmesi spaľovacích motorov
Spoločenský softvér

**Spoločenský softvér** (alebo **sociálny softvér**) sú kolaboratívne technológie ako súčasť poskytovania služieb. Obsahuje funkcie vzájomného zdieľania správ, dokumentov, výmeny informácií v skupinách, komunitách, či už medzi osobami, alebo procesmi dokumentového a informačného manažmentu - firemné depozitáre. Úlohou softvéru je spolupracovať a vytvárať komunity pomocou počítačov a počítačových sietí.

Mladí ľudia vďaka moderným technológiám strácajú hranice medzi štúdiom, prácou a zábavou. Výmena informácií, súborov, hudby a pod., ako aj spoločenská komunikácia sú včlenené do informačnej infraštruktúry. Sem patria komunikačné portály, blogy, wikipédia resp. wiki, webové konferencie (audio, video), virtuálne kancelárie a pod. Viacero firiem z oblasti IT začalo ponúkať takéto kolaboratívne služby (napr. Microsoft, IBM, Google...). Tieto systémy majú spoločné budovanie a udržiavanie spoločenských sietí a virtuálnych komunít a fungujú v maximálnej miere na princípe spoluorganizácie.

## Príklady spoločenského softvéru
* diskusné fórum
* instant messaging
* wiki
* blog
* social bookmarking
* social networking

Kategória:Softvér
Kategória:Internet
Kategória:Spolupráca
Anakin Skywalker

**Anakin Skywalker** (*41 BBY - 5 ABY) je fiktívna postava zo sveta Hviezdnych vojen, ústredná postava epizód I - III. 

Ako dieťa žijúce v otroctve spolu s jeho matkou ho našiel Qui-Gon Jinn na planéte Tatooine. Zistil, že Anakin má väčší počet midichlorianov ako majster Yoda (viac ako 20 000), čo znamenalo, že práve Anakin môže byť „vyvolený“, ako hovorilo proroctvo. S pomocou Qui-Gon Jinna Anakin po víťazstve pretekov získal slobodu. 

Qui-Gon Jinn presvedčil radu Jediov, aby sa mohol Anakin stať jeho učňom (padawanom). Qui-Gon Jinn však zahynul pri súboji s Darth Maulom. Hneď na to Maula porazil Qui-Gon Jinnov starší učeň Obi-Wan Kenobi, ktorý sa ujal Anakina a vycvičil ho. Z Anakina sa stal Rytier Jedi, neskôr sa stal aj členom rady Jediov. 

Anakin mal dve deti so svojou manželkou Padmé (zomrela pri pôrode), syna Luka a dcéru Leiu. Miloval Padmé a kvôli svojim víziám o jej smrti sa dal zlákať na temnú stranu. Kancelár Palpatine šikovne využil Anakinove obavy. Je však ironické, že Anakinov prechod na temnú stranu bol zapríčinený obavami o život Padmé. Pritom mal však veľký podiel na jej smrti, lebo keď to Padmé zistila, stratila vôľu žiť. Zradil svojho majstra a celý Rád Jedi.

Kancelár Palpatine (Darth Sidious) začal Anakina zvádzať na temnú stranu sily. Anakin nakoniec podľahol a stal sa učňom Dartha Sidiousa, stal sa z neho Sithský Lord - Darth Vader. Na konci ep. VI ale znovu obnoví svoju identitu Anakina Skywalkera, keď zachráni svojho syna pred Palpatinom. Dá sa povedať, že láska k jeho rodine a pohľad na utrpenie syna ho obrátilo späť k svetlej strane.

Kategória:Postavy Hviezdnych vojen
Kategória:Fiktívni bojovníci
Kategória:Sci-fi postavy
Gadget

**Gadget** (z angl. *(menší) dômyselný a/alebo inovatívny a/alebo vtipný mechanizmus alebo prístroj; vychytávka vôbec*) môže byť:
*v slovenčine neologizmus používaný viac-menej ako termín v týchto významoch:
**v ekonomike: (menší) výrobok, ktorý je (veľmi) originálny svojím vzhľadom a/alebo funkciou, pozri gadget (výrobok)
**v softvéri: widget (v softvérovom zmysle)
*pseudonym Franka Toveyho, pozri Fad Gadget
*švédska skupina, pozri Gadget (hudobná skupina)

## Pozri aj
*Inšpektor Gadget 
*The Gadget (krycie meno prvej skúšobnej bomby v Projekte Manhattan)
*Reverend Gadget
Strašnická (stanica pražského metra)

**Strašnická** je jedna zo staníc pražského metra. Nachádza sa na linke A pod ulicou Starostrašnická v pražskej štvrti Strašnice. Bola otvorená 11. júla 1987.

## Charakteristika stanice
Stanica sa nachádza 7.5 m pod povrchom. Je hĺbená, založená v otvorenej jame, budovaná za prevádzky, do 4. júla 1990 koncová. Za stanicou sa nachádza koľajové kríženie vhodné na dočasné ukončenie trasy s dvomi obratovými koľajami. Stanica má len jeden vestibul vedúci do Starostrašnickej ulice, ktorý je s nástupištom spojený pevným schodištom a od 16. februára 2004 s plošinou pre handicapovaných cestujúcich. Pôvodne sa počítalo aj s otvorením druhého vestibulu, ktorý mal ústiť k budúcemu sídlisku plánovanému po zbúraní tejto časti Starých Strašnic. Po roku 1990 boli tieto plány prehodnotené a vestibul dokončený nebol, avšak z nástupišťa je postavené týmto smerom pevné schodište. Interiér stanice je obložený dutými tvarovkami tmavohnedej farby. Výstavba stanice stála 241,4 milióna Kčs.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1987
Skalka (stanica pražského metra)

**Skalka** je jedna zo staníc pražského metra. Nachádza sa na linke A na rovnomennom sídlisku pod ulicou Na Padesátém v Prahe 10 na pôvodne spojovacej trati SH v Strašniciach. Otvorená bola 4. júla 1990 a do 25. mája 2006 bola konečnou stanicou.

## Charakteristika stanice
Stanica je hĺbená, založená v otvorenej jame, budovaná ako dlhodobá koncová stanica. Jej konštrukcia je monolitická a prispôsobená tomu, že bola stavaná za prevádzky. Skalka je  pod povrchom. Má jeden vestibul spojený s nástupištom schodištom vybiehajúcim z prostriedku nástupišta a potom vedúcim šikmo mimo os trate. Interiér stanice je obložený glazúrovanými tvarovkami v bielo - modro - hnedej kombinácii. Výstavba stanice v rokoch 1987 – 1990 stála 291,8 miliónov Kčs. Z hľadiska prevádzky metra je stanica zaujímavá tým, že v nej v končia niektoré súpravy metra. Trasa odtiaľ do stanice Depo Hostivař má totiž nižšiu priepustnosť a preto v pracovných dňoch okrem rannej a večernej špičky končí polovica súprav tu na Skalke.

## Význam stanice
Stanica je dostupná peši zo sídliska Skalka a z časti staršej zástavby Strašníc. Je však – ako väčšina staníc metra – predovšetkým prestupným bodom medzi metrom a povrchovou dopravou. Pri svojom otvorení v roku 1990 k nej bola privedená autobusová doprava z veľkej časti juhovýchodného sektoru Prahy – predovšetkým z Hostivaře, Horných a Dolných Měcholup, Uhříněvsi, zo sídlisk Zahradní Město, Petrovice, Hornoměcholupská a Košík, a tiež od priemyselných podnikov v Hostivaři, Dolných Měcholupch, Malešicích a Uhříněvsi. S rozvojom pražskej integrovanej dopravy tu boli nasmerované aj prímestské linky z Říčan a okolia, neskôr aj od Kostelce nad Černými lesy, Ondřejova, Stříbrné Skalice a iných. Nástupištia autobusov však už prestávali tomuto náporu stačiť, zvýšená prevádzka negatívne ovplyvňovala sídlisko Skalka a autobusy často uviazli v kolónach v Úvalskej a Černokosteleckej ulici. Preto bolo rozhodnuté o predĺžení metra do stanice Depo Hostivař. Táto stanica bola otvorená v roku 2006 a boli k nej presunuté všetky prímestské linky a mestské linky do oblasti Uhříněvsi a Dolných Měcholupch.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1990
Kevin Kurányi

**Kevin Kurányi** (* 2. marec 1982, Rio de Janeiro, Brazília) je nemecký futbalista, ktorý hrá na pozícií útočníka. V súčasnosti hrá z ruský klub Dynamo Moskva. 

Narodil sa v Brazílii, vyrastal v Paname a má tri občianstva: nemecké, brazílske a panamské. Matka pochádza z Panamy a otec, narodený v Nemecku, má maďarský pôvod. Do Nemecka prišiel ako 15-ročný a do roku 2005 bol hračom VfB Stuttgart. Posledné tri roky hral za klub FC Schalke 04 odkiaľ 10. mája 2010 prestúpil do Dynama Moskva. 

Kategória:Nemeckí národní futbalisti
Kategória:Hráči FC Schalke 04
Kategória:Hráči VfB Stuttgart
Kategória:Hráči Majstrovstiev Európy vo futbale 2004
Kategória:Hráči Majstrovstiev Európy vo futbale 2008
Kategória:Nemecké osobnosti maďarského pôvodu
Kategória:Nemecké osobnosti panamského pôvodu
Kategória:Osobnosti z Rio de Janeira
Zhoď dres

***Zhoď dres*** je druhý štúdiový album skupiny Money Factor, ktorý v roku 1994 vydalo hudobné vydavateľstvo Jumbo Records. Ako spevák pri nahrávaní tohto albumu debutoval Jozef Banovič (známy aj ako D. C.). Jozef Banovič vtedy nahradil Doda Dubána, ktorý sa stal v roku 1993 členom skupiny Tublatanka.

## Zoznam skladieb
# „Zhoď dres“ 
# „Prezident Napoleon“ 
# „Vrátnik“ 
# „Bože nalej“ 
# „S tebou“  
# „Cierny Dunaj“ 
# „Raj“ 
# „Stara brana“ 
# „Ver mi“ 
# „Kam kráčaš“ 
# „Klaun“

Kategória:Hudobné albumy z 1994
Kategória:Albumy skupiny Money Factor
Samo

**Samo** môže byť:
* Samuel (prvé meno)
* vodca Samovej ríše, pozri Samo (panovník) a Samova ríša
* mesto v Kalábrii (gr. Samos), pozri Samo (Kalábria)

## Pоzri aj
* Sam'O
Depo Hostivař (stanica pražského metra)

**Depo Hostivař** je konečná stanica na linke A pražského metra. Nachádza sa na okraji Strašníc v budove depa Hostivař. Slúži najmä na prestup medzi metrom a autobusovými linkami do juhovýchodných častí Prahy (Dubeč, Dolní Měcholupy a Uhříněves) a obcí v blízkosti Prahy (napr. Říčany a Kostelec nad Černými lesy).

## Charakteristika stanice
Stanica je neobvyklej koncepcie, nachádza sa priamo v areáli depa metra, zaberá jeho dve západné koľaje. Medzi nimi bolo dobudované ostrovné nástupište, ktoré je v celej sieti metra vôbec najužšie a vzniklo v priestore bývalej umyvárne vozov. Osvetlenie je počas dňa riešené presklennou strechou. Výstup je iba jeden, s veľmi malým vestibulom, vedie severným smerom k terminálu prímestských autobusových liniek. Stanica bola plánovaná práve ako prestupná medzi metrom a autobusovou dopravou. Súčasťou komplexu je aj záchytné parkovisko.

Výstavba stanice bola začatá v júni roku 2005, prebiehala počas prevádzky depa. Stanica bola pre verejnosť zprevádzkovaná 26. mája 2006. Súvisiace zmeny v povrchovej doprave boli zavedené 28. mája. Počas výstavby bolo nutné prestavať časť koľajišťa pred depom a upraviť jednu halu, ktorá teraz slúži ako stanica. Počas nejakej doby tak pre linku metra A muselo vypravovať vlaky depo Kačerov. Celkové náklady na výstavbu komplexu vrátane autobusového terminálu a záchytného parkoviska sú uvádzané okolo 1,3 miliardy Kč, z toho na samotnú stanicu metra 860 miliónov Kč. Táto konečná stanica je od predchádzajúcej stanice Skalka (predtým konečnej) vzdialená 1020 metrov. Časť tejto trate je jediným nekrytým úsekom pražského metra s prepravou cestujúcich. V blízkosti stanice metra sa uvažuje o vybudovaní stanice mestskej železnice Praha-Malešice.
Pretože prevádzkové pomery v depe neumožňujú rovnakú dopravnú kapacitu, akú má zvyšok trati, prichádza tu v dopravnej špičke len polovica vlakov, ostatné končia v stanici Skalka.

## Referencie

## Iné projekty

## Externé odkazy
* Fotografie z výstavby stanice
* Profil stanice na stránke Metroweb.cz

Kategória:Stanice pražského metra
Kategória:Architektúra z 2006
Giorgio Di Centa

**Giorgio Di Centa** (* 7. október 1972, Tolmezzo, Taliansko) je taliansky profesionálny bežec na lyžiach.

Napriek tomu, že Di Centa nikdy nevyhral preteky svetového pohára v behu na lyžiach je držiteľom už dvoch zlatých medailí z olympiády. Obe získal na domácej pôde počas olympiády v Turíne 2006. Tú prvú v štafete na 4 x 10 km a tú druhú v záverečnom individuálnom maratóne na 50 km.

Jeho sestra, Manuela Di Centaová, bola tiež bežkyňou na lyžiach.

## Externé odkazy
* 


Kategória:Talianski bežci na lyžiach
Kategória:Nositelia Radu za zásluhy Talianskej republiky
Pietro Piller Cottrer

**Pietro Piller Cottrer** (* 20. december 1974, Sappada, Taliansko) je taliansky profesionálny bežec na lyžiach. Je držiteľom jednej zlatej olympijskej medaily, ktorú získal v štafete na 4 x 10 km na olympiáde 2006 v Turíne.

## Externé odkazy
* 

Kategória:Narodenia v 1974
Kategória:Talianski bežci na lyžiach
Kategória:Nositelia Radu za zásluhy Talianskej republiky
Rory Delap

**Rory Delap** (* 6. júl 1976, Sutton Coldfield, Anglicko) je bývalý írský profesionálny futbalový stredopoliar, známy z pôsobenia v anglickej Premier League, hlavne v Stoke City FC. Preslávil sa ofenzívne ladenými autovými vhadzovaniami, ktoré niekedy presahovali aj 40 m.

## Referencie



Kategória:Narodenia v 1976
Kategória:Írski futbalisti
Kategória:Hráči Stoke City FC
Kategória:Hráči Sunderland AFC
Kategória:Hráči Southampton FC
Eurovision Song Contest 2009

**Eurovision Song Contest 2009** je 54. ročník súťaže Eurovision Song Contest. Semifinálové kolá sa uskutočnili 12. a 14. mája 2009, finálové 16. mája 2009 v Olympic Indoor Arene v Moskve. Po rokoch v súťaži opäť figurovala porota, naďalej však bol víťaz vyberaný telefonickým, resp. SMS hlasovaním.

Po 11 rokoch sa súťaže opäť zúčastnilo Slovensko - národné finále bolo naživo z Bratislavy vysielané na STV dňa 8. marca 2009. Víťazmi národného finále sa stali speváci Kamil Mikulčík & Nela Pocisková so skladbou Leť tmou. Porotcami boli: Laco Lučenič, Marcel Palonder, Katarína Hasprová, Peter Marcin, Mirka Brezovská, Dezider Kúkoľ, Lukáš Machala, Anton Popovič.

Slováci zabojovali o účasť vo finále v druhom semifinále, 14. 5. 2009 v ktorom sa im však v konkurencii 19 krajín nepodarilo prebojovať medzi 10 krajín, ktoré postúpili do finále. V rámci svojej semifinálovej skupiny obsadili predposledné miesto so ziskom 8 bodov.

Súťaž vyhral nórsky hudobník a spevák Alexander Rybak s 387 bodmi - o 169 bodov viac ako druhý najlepší, s najvyšším skóre aké kedy na Eurovision Song Contest bolo.

Výsledky hlasovania za Slovensko v priamom prenose súťaže ohlasoval moderátor STV Ľubomír Bajaník.

## Referencie


## Externé odkazy
* Eurovision official website

Kategória:Veľká cena Eurovízie
Kategória:2009 v Rusku